**Obrazloženje**

**Procjene ugroženosti od požara i Plana zaštite od požara**

Predlagatelj: Općinska načelnica Marijana Junušić, univ. spec. oec.

 - temeljem članka 44. Statuta Općine Ernestinovo(„Službeni glasnik“ Općine Ernestinovo, br. 2/21 i 3/21)

Pravna osnova: Čl. 35. Zakona o lokalnoj i područnoj (regionalnoj) samoupravi („Narodne

 Novine“, br. 3/01, 60/01, 129/05, 109/07, 125/08, 36/09, 150/11, 144/12,

 19/13, 137/15, 123/17, 98/19 i 144/20)

Prijedlog izradio: Pročelnik JUO, Denis Cvetković, mag.iur

**OBRAZLOŽENJE ZA SKRAĆENO TRAJANJE SAVJETOVANJA ZA „PROCJENU UGROŽENOSTI OD POŽARA I PLANA ZAŠTITE OD POŽARA“**

Sukladno Zakonu o pravu na pristup informacijama (NN 25/13, 85/15 i 69/22) predviđeno da su sva tijela javne vlasti nadležna za izradu nacrta zakona i podzakonskih akata dužna objaviti na internetskoj stranici nacrt zakona i drugog propisa o kojem se provodi javno savjetovanje sa zainteresiranom javnošću, u pravilu u trajanju od 30 dana, uz objavu razloga za donošenje i ciljeva koji se žele postići savjetovanjem.

Međutim, iz opravdanih razloga savjetovanje može trajati i kraće.

Vezano uz pravilno tumačenje članka 11. stavak 2. Zakona o pravu na pristup informacijama (Narodne novine, 25/13, 85/15 i 69/22), Povjerenica za informiranje dostavila je 21. prosinca 2016. svim državnim tijelima, tijelima državne uprave, jedinicama lokalne i regionalne samouprave i pravnim osobama s javnim ovlastima dopis (KLASA: 008-01/14-01/01, URBROJ: 401-01/13-16-01) pod nazivom „*Smjernice za primjenu čl. 11. Zakona o pravu na pristup informacijama (Narodne novine, broj 25/13 i 85/15) – savjetovanja s javnošću“.*

U odnosu na članak 11. stavak 3. Zakona o trajanju savjetovanja, na str. 5. navedenih Smjernica se navodi:

*„Savjetovanje s javnošću, onako kako je to propisano Zakonom o pravu na pristup informacija, traje u pravilu 30 dana.*

*Savjetovanje može trajati kraće samo onda kad su nastupili izvanredni uvjeti radi kojih nije moguće provesti savjetovanje u zakonskom roku te u tom slučaju je razloge za skraćeno trajanje savjetovanja nužno jasno obrazložiti u obrazloženju uz dokument koji se stavlja na savjetovanje.*

*Izvanredne okolnosti mogu biti primjerice potreba ispunjavanja uvjeta za korištenje EU fondova ili drugih obveza po međunarodnim ugovorima, elementarna nepogoda ili neki drugi opravdani razlog.*

*Puko kašnjenje u izradi nacrta ne može se smatrati opravdanim razlogom za skraćivanje vremena trajanja savjetovanja. Drugim riječima, skraćeno trajanje savjetovanja nije prihvatljivo ako se ono događa uslijed nekvalitetnog planiranja rada u tijelu. Također je važno razlučiti da rok od 15 dana koji se spominje u Kodeksu savjetovanja sa zainteresiranom javnošću u postupcima donošenja zakona, drugih propisa i akata, nije više mjerodavan, s obzirom da je zakonom utvrđen rok od 30 dana.“*

Čl. 13. st 7. Zakona o zaštiti požara ( „Narodne novine“, br, 92/10 i 114/22), propisano je da jedinice lokalne i područne( regionalne) samouprave najmanje jednom u 5 godina usklađuju procjene ugroženosti.

Obzirom kako je posljednja Procjena ugroženosti od požara i tehnoloških eksplozija ( zajedno s Planom zaštite od požara ), donesena i objavljena u prosincu 2017.godine, provesti će se savjetovanje s javnošću u roku 15 dana, a ne u roku 30 dana.